Diari Oficial de la Generalitat Valenciana


Sumari del DOGV 7839, del 28-07-2016 (2016/5912)

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palancia i l'Agrupació Empresarial de Turisme de l'Alt Palancia, per al desenvolupament del Pla de Competitivitat Turística de la Mancomunitat Intermunicipal de l'Alt Palancia, per a l'exercici 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5912


Data del document
:   21-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de juliol de 2016, del director general de Relacions amb les Corts, per la qual es disposa la publicació del conveni entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palancia i l'Agrupació Empresarial de Turisme de l'Alt Palancia, per al desenvolupament del Pla de Competitivitat Turística de la Mancomunitat Intermunicipal de l'Alt Palancia, per a l'exercici 2016. [2016/5912]  
L'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palancia i l'Agrupació Empresarial de Turisme de l'Alt Palancia han subscrit, prèvia tramitació reglamentària, el dia 6 de maig de 2016, el conveni per al desenvolupament del Pla de Competitivitat Turística de la Mancomunitat Intermunicipal de l'Alt Palancia, per a l'exercici 2016.  
  
En compliment del que establix l'article 111.3 de la Llei 8/2010, de 23 de juny, de la Generalitat, de Règim Local de la Comunitat Valenciana, procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 481/2016 i que figura com a annex d'aquesta resolució.  
  
València, 21 de juliol de 2016.El director general de Relacions amb les Corts: Antonio Torres Salvador  
  
  
Conveni entre l'Agència Valenciana del Turisme, el Patronat Provincial de Turisme Castelló «Costa Azahar», la Mancomunitat Intermunicipal de l'Alt Palancia i l'Agrupació Empresarial de Turisme de l'Alt Palancia, per al desenvolupament del Pla de Competitivitat Turística de la Mancomunitat Intermunicipal de l'Alt Palancia, per a l'exercici 2016.  
  
Castelló, 6 de maig de dos mil setze  
  
REUNITS  
  
D'una banda,  
Francesc Colomer Sánchez, secretari autonòmic i president de l'Agència Valenciana del Turisme, segons el que disposen l'article 3 del Decret 102/2015, d'1 de juliol, del Consell, pel que cessen i nomena a les persones titulars de secretaries autonòmiques de la Generalitat (DOCV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOCV 08.07.2015). Intervé en aquest acte en nom i representació de l'entitat de dret públic esmentada, entitat adscrita a la Presidència de la Generalitat, amb personalitat jurídica pròpia, regulada per l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual aprova el Reglament de l'Agència Valenciana del Turisme. El domicili d'aquesta entitat de dret públic, pel que fa a aquest document, és a València, al c/ de Castán Tobeñas, 77, ciutat administrativa 9 d'Octubre, torre II, planta tercera.  
  
La legitimació i representació que té per a aquest acte es deriva del que estableix l'apartat dos.e de l'article 5 del Decret 209/2004, de 8 d'octubre, pel qual el president de l'Agència Valenciana del Turisme exerceix la representació permanent de l'agència en la firma de convenis, i es troba autoritzat per a la firma d'aquest conveni per l'Acord del Consell de data 12 de febrer de 2016 i 22 d'abril de 2016, i es compleix el que estableix l'article 12.6.b del Decret 176/2014, de 10 d'octubre, del Consell, que regula els convenis que subscriu la Generalitat i el seu registre.  
  
D'una altra banda,  
Javier Moliner Gargallo, president de la Diputació Provincia de Castelló que ho és del Patronat Provincial de Turisme de Castelló «Costa Azahar», segons acord de nomenament del Ple de la Diputació Provincial de Castelló de data 26 de juny de 2015, trobant-se autoritzat per a la subscripció del present conveni per acord en la sessió extraordinària del Consell Plenari del Patronat Provincial de Turisme de Castelló, celebrada el 22 de març de 2016, que intervé en nom i representació de la mateixa.  
  
  
D'una altra banda,  
Adolfo Aucejo Rosalén, president de l'Agrupació Empresarial de Turisme de l'Alt Palència, agrupació els estatuts de la qual van ser depositats en la Delegació de Treball de Castelló el 30 d'octubre de 1995. La legitimació i representació que té per a aquest acte es deriva de la seua condició de president de l'agrupació, segons el nomenament efectuat en la sessió plenària de 21 d'octubre de 2014, i amb facultats per a subscriure aquest conveni, d'acord amb el que estableix l'article 25 dels estatuts socials.  
  
I, d'una altra banda,  
Ramón Martínez Peiró, president de la Mancomunitat Intermunicipal de l'Alt Palància (Castelló). La legitimació i representació que té per a la subscripció d'aquest conveni es deriva de la seua condició i del càrrec de president de la mancomunitat esmentada, segons l'acord de nomenament del Ple, de data 28 de juliol de 2015. Està autoritzat per a subscriure aquest conveni segons acorddel Ple de la Amncomunitat de data 8 de març de 2016. Tot això està d'acord amb el que disposen l'article 44.2 de la Llei 7/1985, de 2 d'abril, reguladora de les Bases de Règim Local, els articles.97.1 i 100.3 de la Llei 8/2010, de 23 de juny, de Règim Local de la Comunitat Valenciana, i article 12 dels Estatuts de la Mancomunitat, de data 10 d'abril de 2015.  
  
Les parts compareixen fent ús de la representació que tenen de les Institucions i associacions respectives. Es reconeixen recíprocament la capacitat per a formalitzar aquest conveni i, per a això,  
  
EXPOSEN  
  
Primer  
En el marc del Pla Estratègic Global de Turisme de la Comunitat Valenciana 2010-2020, constitueix un aspecte fonamental el manteniment, adaptació i millora de les destinacions turístiques madures i també el creixement i desplegament de les destinacions turístiques incipients, amb l'objecte de mantindre la competitivitat de la nostra oferta turística i la seua posició en el mercat nacional i internacional. Per a l'èxit d'aquest objectiu, una de les claus de les actuacions que s'emprenguen ha de ser l'increment de la coordinació entre Administracions i la col·laboració publicoprivada. En un entorn canviant i fortament competitiu, és imprescindible una estratègia conjunta de les Administracions Públiques i del sector privat que cristal·litze en l'assumpció de compromisos concrets per part dels agents que intervenen en la configuració i l'oferta dels serveis turístics. Amb aquesta finalitat, la Generalitat, a través de l'Agència Valenciana del Turisme, llança la iniciativa dels plans de competitivitat turística de les destinacions de la Comunitat Valenciana, oberts a distintes fórmules de col·laboració publicoprivada amb les diputacions provincials, els ens locals i les associacions empresarials del sector turístic.  
  
Segon  
Els plans de competitivitat turística de la Comunitat Valenciana es configuren com una iniciativa de la Generalitat, instrumentada a través de la formalització de convenis entre l'Agència Valenciana del Turisme, en col·laboració amb altres Administracions Públiques i ens privats, destinada a la innovació, modernització, foment i consolidació dels productes turístics valencians des de la perspectiva de l'oferta, atenent fonamentalment a criteris de millora de la competitivitat, sostenibilitat i reequilibri socioterritorial.  
  
Tercer  
Els plans de competitivitat turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 3/1998, de Turisme, i que, per mandat exprés de la llei, es va concretar en l'elaboració del Pla d'Espais Turístics de la Comunitat Valenciana.  
El Pla d'Espais Turístics és un document de planificació indicativa que proposa la Generalitat per al conjunt de les Administracions Públiques, que té un caràcter transversal i que inclou propostes que afecten diferents àmbits competencials a més del pròpiament turístic.  
  
S'estructura en unes directrius generals, que afecten tot el territori i atenen diversos aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desplegades per als 21 espais turístics en què s'ha delimitat la comunitat, i es defineixen línies d'actuació concretes per a cada un dels espais.  
  
Els plans de competitivitat es configuren, per tant, com una actuació en la línia de desplegament del Pla d'Espais, i persegueixen posar en valor els factors ambientals, econòmics i socioculturals des d'una perspectiva integral. També persegueixen una distribució millor de l'activitat turística en el territori valencià que contribuïsca al reequilibri entre els espais litorals més dinàmics i els d'interior susceptibles de major desplegament turístic.  
  
Quart  
A l'Agència Valenciana del Turisme, adscrita a la Presidència, li correspon el foment de l'activitat turística, el desplegament i millora del sector turístic, la creació, implantació i adequació de nous productes i recursos turístics, i també l'execució, coordinació i impuls d'accions de promoció i desenvolupament del sector turístic, potenciant l'oferta per mitjà de la comercialització, informació i difusió del producte turístic de la Comunitat Valenciana. Per a tot això i pel que fa a aquest conveni, té entre els seus objectius intensificar les actuacions en coordinació o col·laboració amb altres ens i Administracions Públiques de manera que redunden de forma directa o indirecta en la consecució dels seus fins, segons estableix l'article 2 del Decret 209/2004, de 8 d'octubre, del Consell de la Generalitat, per la qual aprova el Reglament de l'Agència Valenciana del Turisme.  
  
  
Cinqué  
Constitueixen els pilars importants dels plans de competitivitat turística la sostenibilitat, entesa en les seues tres facetes: econòmica, social i ambiental; la incorporació de la noves tecnologies de la informació i comunicació a la prestació dels serveis turístics amb la finalitat de millorar la qualitat i sostenibilitat en la gestió de les destinacions; i també l'orientació cap a la creació i posada en el mercat de productes turístics experiencials en les destinacions turístiques en sorgiment o incipients.  
  
Sisé  
En la consecució dels fins i objectius descrits, el Patronat Provincial de Turisme de Castelló «Costa Azahar» manifesta el seu suport i col·laboració, que es materialitza activament per mitjà de la firma d'aquest conveni.  
  
Seté  
La Mancomunitat Intermunicipal de l'Alt Palància declara que el turisme constitueix un eix estratègic per al desenvolupament econòmic, una via de millora per a les condicions de vida dels ciutadans i un motor per a la generació de renda i ocupació.  
La mancomunitat compta amb una àmplia i variada dotació de recursos de qualsevol tipus, tant de caràcter cultural i patrimonial com de naturals i paisatgístics, susceptibles de transformar-se en productes turístics atractius per a la demanda.  
Per tant, a través de l'execució del Pla de Competitivitat Turística, la mancomunitat es compromet a dur a terme les actuacions que conté, que s'encaminen a l'adequació, millora, requalificació i adaptació de la seua oferta i a la creació de productes turístics competitius.  
  
Huité  
L'Agrupació Empresarial de Turisme de l'Alt Palància, es compromet a involucrar els seus membres perquè col·laboren activament en la consecució dels objectius del pla per mitjà de l'adequació de la seua oferta de productes i serveis a les finalitats d'aquest conveni.  
  
Nové  
En aquest context, i amb la finalitat de consensuar les pautes d'actuació de cada una de les parts sotasignades en qüestions d'interés comú i de fixar el marc general i la metodologia per al desplegament de la col·laboració en les qüestions referides a l'execució i compliment d'aquest conveni i dels successius que poden formalitzar-se per al desplegament del Pla de Competitivitat Turística de la Mancomunitat Intermunicipal de l'Alt Palància, han subscrit les parts sotasignades un protocol general en data 5 de maig de dos mil setze, en els termes que estableix l'article 3.2.a del Decret 176/2014, de 10 d'octubre, del Consell, pel qual regula els convenis que subscriu la Generalitat i el seu registre.  
  
  
Desé  
Per tant, les administracions sotasignades consideren adequat a les seues competències respectives i fins concurrents la col·laboració per al desplegament del Pla de Competitivitat Turística de la Mancomunitat Intermunicipal de l'Alt Palància.  
  
Per això les parts acorden formalitzar aquest conveni, segons les clàusules següents.  
  
CLÀUSULES  
  
Primera. Objecte  
De conformitat amb el que estableix l'article 11.1.d del Decret 176/2014, de 10 d'octubre, del Consell, pel qual regula els convenis que subscriu la Generalitat i el seu registre, aquest conveni té per objecte articular la col·laboració entre les parts sotasignades amb l'objectiu de desplegar i executar el Pla de Competitivitat Turística de la Mancomunitat Intermunicipal de l'Alt Palància corresponent a l'exercici 2016. Per a això, a través d'aquest convenim, es concedeix directament en l'exercici 2016 una subvenció nominativa a la Mancomunitat Intermunicipal de l'Alt Palància en els termes que estableix l'article 168.1.a de la Llei 1/2015, de 6 de febrer, de la Generalitat, de la Hisenda Pública, del sector Públic Instrumental i de Subvencions, els articles 22.2 i 28.1 de la Llei 38/2003, de 17 de novembre, General de Subvencions, i l'article 11.4.a del Decret 176/2014, de 10 d'octubre, del Consell, que regula els convenis que subscriu la Generalitat i el seu registre.  
  
Les actuacions que hom es proposa executar a través del pla s'adrecen a la consecució dels objectius següents:  
- Augment de la qualitat dels serveis turístics del territori.  
- Millora del medi urbà i natural.  
- Ampliació i millora dels espais d'ús públic.  
- Augment, diversificació i millora de l'oferta complementària.  
- Posada en valor dels recursos turístics.  
- Creació de nous productes.  
- Sensibilització i implicació de la població i agents locals en una cultura de qualitat.  
Les actuacions que hom es proposa executar a través del Pla es desplegaran en el territori i sobre els recursos i serveis de titularitat dels municipis que integren la mancomunitat, i seran executades per la mancomunitat en els termes que assenyala l'apartat 3.2.5 de la clàusula tercera d'aquest conveni.  
  
Segona. Condició de beneficiari  
D'acord amb el que estableix l'article 11 de la Llei 38/2003, de 17 de novembre, General de Subvencions, la Mancomunitat Intermunicipal de l'Alt Palància té actualment les característiques geogràfiques, paisatgístiques, culturals, econòmiques, socials i condicions òptimes per a la posada en marxa, desplegament i execució d'un Pla de Competitivitat Turística en el seu àmbit territorial, com figura en les directrius generals i particulars del Pla d'Espais Turístics de la Comunitat Valenciana. L'objecte d'esta subvenció coincidix amb l'objecte competència d'aquesta mancomunitat.  
Abans de la firma d'aquest conveni, i com a beneficiària d'una subvenció, la Mancomunitat Intermunicipal de l'Alt Palància declara de manera responsable que té les condicions i assumeix les obligacions que estableixen els articles 13 i 14 de la Llei 38/2003, de 17 de novembre, General de Subvencions.  
  
Tercera. Obligacions de les parts  
De conformitat amb el que estableix l'article 11.1.d del Decret 176/2014, de 10 d'octubre, del Consell, que regula els convenis que subscriu la Generalitat i el seu registre:  
3.1. Per a la consecució millor dels objectius d'aquest pla, l'Agència Valenciana del Turisme i el Patronat Provincial de Turisme de Castelló «Costa Azahar» es comprometen a considerar prioritaris, dins dels seus programes d'actuacions, els projectes que convergisquen i contribuïsquen a dotar d'un major abast als objectius d'aquest conveni, i en concret s'obliguen a:  
3.1.1 Assessorar la Mancomunitat Intermunicipal de l'Alt Palància en tot el que és necessari per a la posada en marxa, desplegament i execució del Pla de Competitivitat Turística de la Mancomunitat Intermunicipal de l'Alt Palància. Aquesta labor l'han de fer principalment a través de la Comissió de Seguiment que es crea per a això efecte en els termes que estableix la clàusula setena d'aquest conveni.  
3.1.2 Finançar les actuacions que comprenguen el desplegament del pla en el percentatge i en les condicions que detalla la clàusula cinquena d'aquest conveni, amb la condició que hi haja crèdit adequat i suficient en el pressupost de l'exercici 2016.  
L'Agència Valenciana del Turisme es compromet a subvencionar la quantitat de 100.000 ?, i el Patronat Provincial de Turisme de Castelló «Costa Azahar» es compromet a subvencionar també la quantitat de 100.000 ?.  
3.1.3 Exigir a la mancomunitat i a la resta de parts el compliment de les disposicions i obligacions que estableix aquest conveni.  
  
3.1.4 Donar publicitat, en les seues pàgines web, al text íntegre d'aquest conveni, en els termes que estableix l'article 9.1.c de la Llei 2/2015, de 2 d'abril, de transparència, bon govern i participació ciutadana de la Comunitat Valenciana (DOCV 7500, 8 d'abril).  
3.2. La Mancomunitat Intermunicipal de l'Alt Palància es compromet a executar amb la major diligència possible les actuacions que constitueixen l'objecte de desplegament del pla i a destinar els recursos humans i materials que siguen necessaris per a complir els terminis d'execució i maximitzar els resultats que persegueix.  
Així mateix, la mancomunitat es compromet a:  
-  Treballar pel coneixement i difusió de la filosofia, els objectius i les realitzacions del pla entre la població i els agents turístics del territori de la mancomunitat.  
-  Vetlar pel desenvolupament de l'activitat turística de la zona.  
-  Fomentar la sostenibilitat econòmica, social i mediambiental de la zona, i especialment la qualitat del medi ambient urbà i natural i la dels serveis públics.  
-  Evitar el creixement incontrolat dels nuclis turístics i de l'oferta d'allotjament.  
-  Vetlar pel compliment estricte de la normativa urbanística i d'ordenació territorial.  
A més, la mancomunitat està obligada, en els termes que estableix l'article 14 de la Llei 38/2003, de 17 de novembre, General de Subvencions, a:  
3.2.1 Desplegar el quadre d'actuacions que s'annexa a aquest conveni i que, de forma motivada, proposa la mancomunitat per a executar i desplegar, durant l'exercici 2016 i a través del pla, actuacions que compleixen els paràmetres, característiques i condicions necessaris per a dur-les a terme dins del termini i de la manera corresponent dins del pla de competitivitat turística.  
3.2.2 Obrir un compte corrent en una entitat financera que estiga destinat només als pagaments i ingressos derivats del desplegament i l'execució del pla de competitivitat turística.  
  
3.2.3 Designar els tècnics i personal de la mancomunitat que queda encarregat de la labor tècnica i administrativa del desplegament i execució del pla i que seran els interlocutors directes amb la resta d'Administracions sotaginades.  
Per a això, si es considera necessari segons les circumstàncies, la comissió de seguiment podrà autoritzar la contractació, per part de la mancomunitat, amb càrrec o no al pla, segons els casos, d'una gerència que col·labore activament amb els òrgans de la mancomunitat en les labors administratives i tècniques d'impuls, desplegament, execució, justificació i posada en marxa de les actuacions executades a través del pla, i que siga l'interlocutor directe entre els representants de la Mancomunitat Intermunicipal de l'Alt Palància, l'Agència Valenciana del Turisme, el Patronat Provincial de Turisme de Castelló «Costa Azahar» i l'Agrupació Empresarial de Turisme de l'Alt Palància, en el si de la comissió de seguiment.  
La gerència del pla no pot fer cap actuació que revista caràcter d'autoritat pública i ha de respectar el que estableix l'article 29 de la LGS.  
  
3.2.4 Finançar, en la part que corresponga, les actuacions del pla, de la forma i amb els terminis i condicions que assenyala la clàusula cinquena d'aquest conveni, amb la condició que hi haja crèdit adequat i suficient en el pressupost de l'exercici 2016.  
3.2.5 Executar sota la seua responsabilitat i justificar davant de l'Agència Valenciana del Turisme i el Patronat Provincial de Turisme de Castelló «Costa Azahar» totes les actuacions del pla, de la manera i amb els terminis que assenyala la clàusula sisena d'aquest conveni.  
La quantitat subvencionada per la mancomunitat al pla serà de 100.000 -  
Per a això, la Mancomunitat Intermunicipal de l'Alt Palància serà la responsable de la redacció, quan siga necessari, de tots els projectes d'obres i tècnics, sol·licitud i obtenció de permisos, autoritzacions i llicències ajustats a dret, i realització de les contractacions necessàries segons algun dels procediments que correspon dels previstos en el Text Refós de la Llei de contractes del sector públic i amb el compliment de la legislació aplicable.  
La Mancomunitat executarà les actuacions que desplegue a través del Pla sota la seua responsabilitat, i actuarà dins de tot el seu territori, en cada cas segons el tipus d'actuació, sobre els recursos i serveis de titularitat dels ajuntaments que en formen part. Per a això, els ajuntaments col·laboraran i autoritzaran amb caràcter general (amb efectes jurídics, pressupostaris, comptables i materials) la intervenció de l'ens local de la mancomunitat en el seu territori, i sobre els seus elements patrimonials, infraestructures i serveis, en la mesura que això siga necessari per a l'execució de les actuacions.  
La mancomunitat pot subcontractar fins al 100 % de l'import de les actuacions objecte d'aquest conveni i, en aquest cas, cal ajustar-se al que disposen els apartats 2 i 3 de l'article 29, i article 31.3 de la Llei 38/2003, de 17 de novembre, General de Subvencions, si és procedent.  
3.2.6 Conservar els documents justificatius de l'aplicació dels fons percebuts, inclosos els documents electrònics, mentres puguen ser objecte de les actuacions de comprovació i control.  
3.2.7 Sotmetre's a les actuacions de comprovació que faça la resta d'Administracions sotasignades, així com qualssevol altres de comprovació i de control financer.  
3.2.8 Realitzar les actuacions de publicitat, comunicació i senyalització d'obres i de les actuacions que indique la comissió de seguiment, amb l'objecte de dotar el pla de notorietat i visibilitat, tant per a la població local com per a visitants i turistes.  
3.2.9 Mantindre sempre informats els membres de la comissió de seguiment del desplegament de les actuacions i de l'estat de la tramitació dels expedients, així com aportar qualsevol informació i documentació que se li requerisca amb aquesta intenció.  
3.2.10 Mantindre les finalitats que persegueix el pla, manifestades a través d'aquest conveni, inclús després de la finalització de la seua vigència temporal en els termes previstos legalment.  
En el cas d'actuacions d'inversió, els béns immobles, mobles, instal·lacions i actuacions executats a través del pla han de destinar-se als fins per als quals han sigut autoritzades, durant almenys cinc anys, en el cas de béns inscriptibles en un registre públic, i durant un mínim de dos anys per a la resta de béns inventariables. L'incompliment d'aquesta obligació de destinació, que es produiria en si s'aliena o grava el bé, serà causa de reintegrament, i quedarà el bé afecte al pagament del reintegrament, amb les excepcions que preveu l'article 31.4 i 5 de la Llei 38/2003, de 17 de novembre, General de Subvencions.  
  
3.2.11 Comunicar als membres de la comissió de seguiment, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres Administracions o ens públics o privats, en els termes que estableix l'article 19.2 de la Llei General de Subvencions.  
3.2.12 Cumplir les obligacions d'informació i transparència que estableix la Llei 2/2015, de 2 d'abril, de transparència, bon govern i participació ciutadana de la Comunitat Valenciana, com a beneficiària de l'ajuda.  
3.2.13 Reintegrar, d'acord amb el que disposa l'article 37 la Llei General de Subvencions, les quantitats percebudes per aquest conveni, a més de l'interés de demora que corresponga, des del moment del pagament de la subvenció, en els casos següents:  
  
1) Incompliment de l'obligació de justificació total o parcial en els termes que estableix la clàusula sisena d'aquest conveni.  
2) Obtenció de la subvenció sense tindre les condicions, o falsejant-les, que estableixen aquest conveni o altres normes aplicables.  
3) Incompliment de la finalitat de la subvenció concedida per mitjà d'aquest conveni.  
4) Incompliment de les condicions i obligacions assumides per la mancomunitat en aquest conveni.  
5) Obtenció d'altres ajudes o subvencions per a la mateixa finalitat que la prevista en aquest conveni, de tal quantia que, aïlladament o en concurrència amb aquesta última o amb altres subvencions o ajudes d'altres Administracions Públiques o d'altres ens públics o privats, supere el cost de l'actuació objecte d'ajuda a través d'aquest conveni, de conformitat amb el que estableix l'article 19.3 de la Llei General de Subvencions.  
.6) Resistència, excusa, obstrucció o negativa a les actuacions de comprovació i control econòmic, financer i jurídic que sol·liciten les Administracions.  
3.3. L'Agrupació Empresarial de Turisme de l'Alt Palància es compromet a:  
- Estimular entre els associats l'adopció d'iniciatives i projectes que atenguen la modernització i millora dels establiments, l'elevació de la qualitat dels serveis, l'ampliació de l'oferta complementària i, en general, la millora de la competitivitat.  
- Difondre la filosofia, els objectius i les realitzacions del pla, entre els seus associats.  
- Participar activament en el seguiment de l'execució de les actuacions.  
- Promoure actuacions amb vista a garantir la continuïtat dels impulsos generats pel pla.  
  
Quarta. Execució de les actuacions del pla  
4.1. Termini d'execució de les actuacions subvencionades. L'execució de les actuacions objecte d'aquest conveni s'ha de dur a terme en els terminis previstos en els projectes elaborats per la pròpia mancomunitat, sense que en cap cas puga excedir la data del 31 d'octubre de 2016, o bé, amb caràcter excepcional i amb l'autorització prèvia de la comissió de seguiment, el 30 de novembre de 2016.  
4.2. Control i seguiment de l'actuació subvencionada. El control de l'execució i seguiment de les obres, subministraments i serveis, l'ha de fer la mancomunitat.  
Qualsevol problema derivat de la interpretació i compliment d'aquest conveni l'han de solucionar els membres de la comissió de seguiment del pla.  
4.3. Senyalització de les obres. A més de la senyalització que resulte preceptiva, les obres han de senyalitzar-se per mitjà de cartells oportuns que indiquen que es fan en col·laboració entre l'Agència Valenciana del Turisme, el Patronat Provincial de Turisme de Castelló «Costa Azahar», la Mancomunitat Intermunicipal de l'Alt Palància i l'Agrupació Empresarial de Turisme de l'Alt Palància, en el marc del desplegament del Pla de Competitivitat Turística de la Mancomunitat Intermunicipal de l'Alt Palància.  
4.4. Responsabilitat patrimonial. D'acord amb el que disposa l'article 140.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si de l'execució de les actuacions derivades d'aquest conveni se'n deriven lesions en els béns o drets dels particulars, la responsabilitat patrimonial a què poden donar lloc serà de l'Administració executora de les actuacions.  
  
Cinquena. Finançament i pagament  
De conformitat amb el que estableix l'article 34 de la Llei 38/2003, de 17 de novembre, General de Subvencions:  
5.1. Import del pla  
L'import total màxim del cost d'execució de les actuacions que comprenen el Pla de Competitivitat Turística de la Mancomunitat Intermunicipal de l'Alt Palància corresponent a l'exercici de 2016 ascendeix a tres-cents mil euros (300.000,00 ?), impostos inclosos, que seran finançats per les Administracions sotasignades d'aquest conveni, de la manera següent:  
-  La Mancomunitat Intermunicipal de l'Alt Palància contribueix amb un terç del total. La seua aportació ascendeix a la quantitat de cent mil euros (100.000,00 ?), amb càrrec a l'aplicació pressupostària del capítols IV i VII, programa 432.  
-  L'Agència Valenciana del Turisme contribueix amb un terç del total: ascendeix la seua aportació a la quantitat de cent mil euros (100.000,00 ?), amb càrrec a l'aplicació pressupostària del capítol VII, programa 751.10, línia S0000814  
€ El Patronat Provincial de Turisme de Castelló «Costa Azahar» contribueix amb un terç del total: ascendeix la seua aportació a la quantitat de cent mil euros (100.000,00 ?), amb càrrec a l'aplicació pressupostària del capítol IV 88370 064210 denominada Subvenció Mancomunitat Alt Palància Pla De Dinamització Turística.  
5.2. Reajustament de l'import de la subvenció  
Si s'esgoten els terminis a què fan referència els apartats 4. 1 de la clàusula quarta i 6.4 de la clàusula sisena d'aquest conveni i no s'han finalitzat ni justificat les actuacions del pla, es produirà, després dels tràmits oportuns, la minoració de l'import de la subvenció per a ajustar les aportacions de l'Agència Valenciana de Turisme i del Patronat Provincial de Turisme de Castelló «Costa Azahar» a les actuacions del pla executades efectivament i justificades per la mancomunitat.  
  
Per a dur a terme la minoració de la subvenció, es tindrà en compte, si és el cas, tant l'import de les actuacions justificades efectivament per l'associació com la naturalesa econòmica de les despeses que les conformen, d'acord amb el que disposa la clàusula sisena 6.5 d'aquest conveni.  
5.3. Moment i forma de pagament  
Amb caràcter general, el pagament de la subvenció es fa després de la justificació correcta de la mancomunitat davant de l'Agència Valenciana del Turisme, de les actuacions executades a través del pla, d'acord amb el que estableix l'article 34 de la Llei General de Subvencions i sense impedir el que disposa la resta del següent apartat.  
  
5.3.1 Agència Valenciana del Turisme.  
Les quantitats que ha de satisfer l'Agència Valenciana del Turisme es lliuren a través d'una transferència bancària en el compte obert per a això per la mancomunitat, de la manera següent:  
1) A la firma d'aquest conveni i abans de la justificació, s'abona, en concepte de pagament anticipat, el 15 % de l'import de la subvenció corresponent a l'Agència Valenciana del Turisme. En aquest cas, la Mancomunitat Intermunicipal de l'Alt Palància queda exonerada de la constitució de garantia, de conformitat amb el que estableixen l'article 171 de la Llei 1/2015, de 6 de febrer, de la Generalitat, de la Hisenda Pública, del Sector Públic Instrumental i de Subvencions, l'article 34.4 de la Llei General de Subvencions i l'article 92 de la Llei de la Generalitat 8/2010, de 23 de juny, de Règim Local de la Comunitat Valenciana.  
  
2) El pagament de la resta de la subvenció es fa després de la justificació correcta per part de la mancomunitat davant de l'Agència Valenciana del Turisme, de les actuacions executades a través del pla, a més del que estableix el punt 3 següent.  
3) Es poden fer abonaments a compte, que suposen fer pagaments fraccionats que respondran al ritme d'execució de les accions subvencionades. S'abona per una quantia equivalent a la justificació presentada, i sempre que la naturalesa i les característiques de les accions permeten el fraccionament per al pagament. Els abonaments a compte s'apliquen a l'import pendent de la subvenció, una vegada justificada la quantia corresponent al 15 % lliurat com a bestreta inicial, tot això de conformitat amb el que estableixen l'article 171 de la Llei 1/2015, de 6 de febrer, de la Generalitat, de la Hisenda Pública, del Sector Públic Instrumental i de Subvencions, i l'article 34.4 de la Llei General de Subvencions.  
  
5.3.2 Patronat Provincial de Turisme de Castelló «Costa Azahar»  
Es poden fer abonaments a compte, que comporten la realització de pagaments fraccionats que responen al ritme d'execució de les accions subvencionades, s'abonen per una quantia equivalent a la justificació presentada, i sempre que la naturalesa i característiques de les accions permeta el fraccionament per al pagament. Els abonaments a compte s'apliquen, si és el cas, a l'import pendent de la subvenció, una vegada justificada la quantia corresponent al 15 % lliurat com a bestreta inicial a la firma del conveni. El Patronat Provincial de Turisme finançarà el 33,33 % de les despeses que justifique la Mancomunitat sent el pressupost subvencionable total 300.000 euros.  
  
Sisena. Justificació de les actuacions  
6.1. De conformitat amb el que estableix l'article 30 de la Llei General de Subvencions, la justificació de les actuacions executades amb càrrec al pla s'ha de fer com assenyala aquesta clàusula, i consta de la documentació següent:  
1) Llista numerada de tots els documents que s'aporten.  
2) Memòria general, en la qual s'arreplegue el grau de compliment aconseguit en relació amb els objectius proposats.  
3) Un dossier de premsa i fotogràfic de les actuacions.  
4) Factures originals, o còpies compulsades, totes de data de l'any 2016, corresponents a la realització del pla d'actuacions annex al conveni. En el cas d'execució d'obres, s'ha d'adjuntar una còpia de les certificacions d'obra expedides i informades per tècnics competents.  
  
Les factures han de tindre els requisits que regula el Reial Decret 1619/2012, de 30 de novembre, que aprova el Reglament de les obligacions de facturació (BOE 289, d'1 de desembre). Per a això, han de contindre el nom o raó social i el NIF o CIF de l'empresa que factura, la data d'emissió, el preu unitari i el desglossament de cada un dels conceptes facturats, així com l'Impost sobre el Valor Afegit de forma diferenciada: quan siga procedent, la base imposable, el tipus d'IVA aplicable i l'import total, així com l'IRPF quan calga.  
  
5) Un certificat del secretari de l'ens local, amb el vistiplau de l'alcalde, que acredite els aspectes següents:  
5.1 Despesa total realitzada de l'activitat subvencionada.  
5.2 Acreditació d'haver seguit en la contractació de les obres o actuacions objecte de la subvenció el procediment que corresponga dels previstos en el Text Refós de la Llei de Contractes del Sector Públic, i la resta de la normativa aplicable, així com haver sigut aprovades les actuacions executades per l'òrgan competent, i el seu pressupost.  
5.3 Terminació i recepció satisfactòria de les obres, serveis o subministraments, amb expressió del cost global.  
6) Declaració responsable del president de la mancomunitat que acredite:  
6.1 No haver rebut cap altra subvenció o ajuda o ingressos per a l'actuació objecte d'aquest conveni. O bé, si n'ha rebut alguna, una descripció detallada de l'origen, l'objecte i l'import de les activitats subvencionades.  
6.2 No estar sotmés a cap de les prohibicions arreplegades en l'article 13 i compromís de compliment de les obligacions que estableix l'article 14 de la Llei 38/2003, de 17 de novembre, General de Subvencions, així com no ser deutor de la Generalitat Valenciana pel reintegrament de subvencions, en els termes que estableix l'article 34.5 de la mateixa llei.  
6.3 Acreditació del caràcter compensable o no de l'IVA suportat per la mancomunitat.  
6.4. Acreditació de recepció per part de la mancomunitat de tots els béns que, si és el cas, el pla haja posat a disposició del gestor del pla, amb el compromís de destinar-los la mancomunitat a un ús o servei públic.  
6.5. Acreditació de l'aplicació i utilització dels interessos que s'hagen generat en el compte bancari del pla, a alguna actuació o finalitat que revertisca en benefici del pla.  
7) Certificat de l'interventor de l'ens local de les factures reconegudes i pagades efectivament corresponents a les actuacions del pla. Per a cada factura almenys ha d'especificar les dades següents: número, import, concepte, proveïdor, data d'aprovació per la comissió de seguiment i per l'òrgan de la mancomunitat, NIF, data de reconeixement de l'obligació, data de pagament, el compte corrent origen dels fons i qualsevol altre aspecte que es considere rellevant.  
Còpies compulsades de les actes de les comissions de seguiment celebrades.  
Qualsevol altra documentació addicional que puguen requerir les Administracions sotasignades segons la normativa aplicable.  
6.2. De conformitat amb el que preveu l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei 38/2003, la mancomunitat queda exonerada d'acreditar el compliment de les obligacions tributàries i amb la Seguretat Social.  
6.3. Justificació dels abonaments a compte  
Per a la realització d'abonaments a compte, la mancomunitat ha de presentar abans la justificació de la part que corresponga a les actuacions executades. Per a això, ha de presentar la documentació allistada en els números 1, 4, 5 (exclòs el 5.3), 6 (exclosos els apartats 6.5 i 6.6) i 7, tots ells corresponents a l'apartat 6.1.anterior de la clàusula sisena. Tot això no impedeix que faça falta qualsevol altra documentació addicional que consideren convenient sol·licitar les Administracions sotasignades.  
  
6.4. Termini i lloc de presentació de la documentació justificativa  
6.4.1 El termini límit de presentació de tota la documentació justificativa és el 30 de novembre de 2016. No obstant això, per circumstàncies excepcionals ben motivades, la mancomunitat pot ser autoritzada per la comissió de seguiment del pla a presentar de documentació justificativa amb el límit màxim del 10 de desembre de 2016.  
  
6.4.2 La documentació justificativa s'ha de presentar en els registres de cada una de les Administracions sotasignades o per qualsevol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
6.5. Naturalesa econòmica de les actuacions i justificació davant de les diferents Administracions.  
Les actuacions que execute la mancomunitat en el marc del Pla de Competitivitat Turística poden tindre la naturalesa econòmica d'inversions reals o de despeses corrents, d'acord amb el que establisca el quadre d'actuacions que s'adjunta a aquest conveni com a annex.  
  
D'acord amb el que estableix l'article 31.7 de la Llei General de Subvencions, les despeses financeres poden formar part del cost subvencionable si estan directament relacionades amb l'activitat subvencionada i són indispensables per a l'adequada preparació o execució d'aquesta, i complint el límit assenyalat en aplicació del principi de prudència financera (R.D Llei 17/2014), de la mateixa manera, si és el cas i excepcionalment, poden ser-ho les despeses de funcionament, amb el límit màxim del 15 % de l'import total del cost de les actuacions que s'executen a través d'aquest conveni, en els termes que assenyalen l'article 31 de la Llei General de Subvencions i els articles 83 i 72 del Reglament de la Llei General de Subvencions.  
Atesa la naturalesa econòmica dels crèdits afectats per l'Agència Valenciana del Turisme al finançament d'aquest conveni, per a la justificació de la subvenció, l'Agència només admet com a justificants despeses d'inversió realitzades per la mancomunitat en les actuacions del pla per un import com a mínim igual a la seua aportació, açò és, 100.000,00 euros.  
Atesa la naturalesa econòmica dels crèdits afectats pel Patronat Provincial de Turisme de Castelló «Costa Azahar» al finançament d'aquest conveni, per a la justificació de la subvenció, el Patronat Provincial de Turisme de Castelló «Costa Azahar» només admet com a justificants factures de despeses corrents realitzades per la mancomunitat en les actuacions del pla per un import com a mínim igual a la seua aportació, açò és, 100.000,00 euros.  
Tot el que estableix aquest punt no impedeix l'execució íntegra ni la justificació de les actuacions del pla ni el fet que es presenten els expedients justificatius davant de cada una de les Administracions sotasignades, complets i amb tota la documentació detallada en aquesta clàusula.  
  
En cap cas, el cost d'adquisició dels béns o serveis subvencionables pot ser superior al valor de mercat en els termes que estableix l'article 31 de la Llei General de Subvencions.  
6.6. Comprovació material de les actuacions  
Els membres de la comissió de seguiment han de fer les comprovacions materials adequades de les actuacions executades per la mancomunitat a través del pla, en els termes que estableix l'article 169.3 de la Llei 1/2015, de 6 de febrer, de la Generalitat, de la Hisenda Pública, del Sector Públic Instrumental i de Subvencions.  
  
Setena. Comissió de Seguiment  
D'acord amb el que estableix l'article 9 del Decret 176/2014, de 10 d'octubre, del Consell, que regula els convenis que subscriu la Generalitat i el seu registre:  
7.1. Es crea una comissió de seguiment, com a òrgan mixt de seguiment i de control de les actuacions del Pla de Competitivitat Turística de la Mancomunitat Intermunicipal de l'Alt Palància, formada per:  
  
1) Dos representants designats per l'Agència Valenciana del Turisme.  
2) Dos representants designats pel Patronat Provincial de Turisme de Castelló «Costa Azahar».  
3) Dos representants designats per l'entitat local. El president de la comissió és el president de la mancomunitat o l'alcalde o regidor designat per a això.  
4) Un representant, si és el cas, de la gerència del pla o un tècnic de l'entitat local, que actua com a secretari de la comissió, amb veu però sense vot.  
5) Un representant de les associacions empresarials locals.  
6) Poden assistir tècnics especialistes en els temes a debatre en la comissió, que hi participen amb veu però sense vot.  
7.2. La comissió de seguiment es reuneix a iniciativa del president o quan algun dels altres membres ho sol·licite.  
7.3. S'entén constituïda vàlidament la comissió quan estiguen representades totes les Administracions sotasignades.  
7.4. Per a l'adopció d'acords en la comissió, l'Agència Valenciana del Turisme, la Mancomunitat Intermunicipal de l'Alt Palància,el Patronat Provincial de Turisme de Castelló «Costa Azahar» i l'Agrupació Empresarial de Turisme de l'Alt Palància compten cada entitat amb un només vot. Quant al règim de funcionament, es regeix per les normes generals dels òrgans col·legiats segons la legislació.  
7.5. Els acords s'adopten per majoria simple de les parts, excepte la modificació o interrupció de les actuacions i l'adopció del termini extraordinari d'execució i justificació a què es refereixen l'apartat 4.1 de la clàusula quarta i l'apartat 6.4 de la sisena, que requereixen en tots els casos el vot favorable de les tres Administracions sotasignades.  
7.6. La comissió de seguiment té les atribucions següents:  
  
a) Col·laborar, coordinar i assessorar la Mancomunitat en la labor de posada en marxa, execució i desplegament del pla.  
b) Autoritzar el nomenament i, si és el cas, el cessament de la gerència seleccionada i proposada per la mancomunitat.  
Totes les qüestions que haja de tractar la comissió de seguiment relacionades amb la gerència del pla, es debaten sense la seua presència. Aleshores actua com a secretari del pla qualsevol altra persona designada a proposta del president de la comissió.  
c) Supervisar la labor de la gerència  
d) Proposar totes les despeses que sorgisquen en l'execució de les actuacions per a la seua aprovació per l'òrgan de la Mancomunitat que tinga competències segons els seus estatuts.  
En aquest sentit, la comissió de seguiment vetla, si és el cas, especialment perquè la naturalesa econòmica de les despeses que s'aproven en la comissió coincidisca amb la naturalesa de les consignacions pressupostàries de les aportacions al pla de les diferents Administracions, d'acord amb el que disposen els apartats 5.1 de la clàusula cinquena i 6.5 de la clàusula sisena.  
e) Aprovar els expedients justificatius i el tancament de les actuacions.  
f) Resoldre els problemes que puguen sorgir d'interpretació i compliment del conveni i del protocol general.  
g) Adoptar les mesures que considere necessàries per a l'organització i funcionament del conveni.  
h) Actuacions de comprovació material de les actuacions.  
i) La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, que regula els convenis que subscriu la Generalitat i el seu registre.  
7.7. El secretari de la comissió de seguiment ha d'enviar una còpia de les actes, acords o informes que emeta la comissió a la Secretaria Autonòmica de l'Agència Valenciana del Turisme, i als òrgans corresponents del Patronat Provincial de Turisme de Castelló «Costa Azahar», de la Mancomunitat Intermunicipal de l'Alt Palància i de l'Agrupació Empresarial de Turisme de l'Alt Palància, en compliment del que disposa l'últim apartat de l'article 9.3 del Decret 176/2014, de 10 d'octubre, del Consell, que regula els convenis que subscriu la Generalitat i el seu registre.  
  
Huitena. Resolució  
Les parts sotasignades poden resoldre i deixar sense efecte aquest conveni subscrit, en el cas d'incompliment de les obligacions que estableix o per impossibilitat d'executar les actuacions d'acord amb les condicions establides.  
També són causes de resolució l'acord mutu de les parts, el fet que raons d'interés públic facen innecessària o inconvenient la continuïtat del conveni, o la renúncia expressa de la Mancomunitat Intermunicipal de l'Alt Palància per causes sobrevingudes, a més del que preveu la clàusula tercera d'aquest conveni. En tots els casos, i de conformitat amb el que estableix l'article 11.1.f del Decret 176/2014, de 10 d'octubre, del Consell, que regula els convenis que subscriu la Generalitat i el seu registre, la comissió de seguiment decidirà com finalitzar les actuacions que es troben en curs, que han d'acabar de la forma prevista en la Llei 38/2003, de 17 de novembre, General de Subvencions.  
  
S'han de reintegrar les quantitats percebudes i s'exigeix l'interés de demora des del moment del pagament de la subvenció fins a la data en què s'acorde la procedència del reintegrament, en tots els casos que estableix l'article 37 de la Llei 38/2003.  
  
Novena. Règim de penalitzacions  
La Mancomunitat Intermunicipal de l'Alt Palància ha de retre compte a l'Agència Valenciana del Turisme i al Patronat Provincial de Turisme de Castelló «Costa Azahar», a través de la comissió de seguiment del pla, de les demores en l'execució de les obres, amb les conseqüències previstes en la Llei de Subvencions i el reglament que la desplega.  
En el cas que l'actuació o les obres objecte d'aquest conveni se sotmeten als procediments de contractació que preveuen l'article 212 i següents del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, d'acord amb el que preveuen les clàusules tercera i sisena, la Mancomunitat Intermunicipal de l'Alt Palància està obligada a establir, en els plecs de condicions, el règim de penalitzacions que determina aquesta llei.  
  
  
Deu. Vigència  
De conformitat amb el que estableix l'article 11.1.e del Decret 176/2014, de 10 d'octubre, del Consell, que regula els convenis que subscriu la Generalitat i el seu registre, aquest conveni entra en vigor en el moment de la signatura, i té efecte des de l'1 de gener de 2016 fins al 31 de desembre de 2016.  
  
Onze. Compatibilitat amb la normativa europea sobre ajudes públiques  
11.1 Aquest conveni és compatible amb el mercat interior perquè les seues disposicions no afecten els intercanvis comercials entre els Estats membres, d'acord amb el que disposa l'article 107.1 del Tractat de Funcionament de la Unió Europea, ja que no té els requisits acumulatius exigits en aquest article, no n'és beneficiària cap empresa productora de béns o prestadora de serveis en el mercat, sinó una entitat local que actua servint amb objectivitat els interessos generals fent ús de les potestats que té atribuïdes i, en concret, en l'exercici de l'acció de foment del turisme en conjunt i de l'impuls de nous recursos turístics.  
  
11.2 Com que es tracta d'un conveni no subjecte a l'article 107.1 del Tractat de Funcionament de la Unió Europea i, d'acord amb el que estableix l'article 3.4 del Decret 147/2007, de 7 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció que estableix aquest conveni no requereix la notificació o comunicació a la Comissió Europea.  
  
Dotze. Garantia de retenció de recursos  
De conformitat amb el que preveu l'article 57.bis de la Llei 7/1985, de 2 d'abril, reguladora de les Bases de Règim Local, la Generalitat, a través de l'Agència Valenciana del Turisme, garanteix el compliment del compromís de l'aportació econòmica que estableix la clàusula cinquena i autoritza l'Administració general de l'Estat a aplicar retencions en les transferències que li corresponguen per aplicació del seu sistema de finançament, d'acord amb el que preveu l'article 37 del Reial Decret Llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic.  
D'acord amb l'objecte del conveni, el termini per a fer el pagament és de tres mesos comptadors des de l'endemà del naixement de l'obligació de pagament.  
El termini per a reclamar per part de l'entitat local davant de l'impagament és d'un mes.  
Presentada la reclamació de pagament, la Generalitat tindrà un termini de dos mesos per a atendre-la.  
Si en passar dos mesos es manté l'impagament, el termini de què disposa l'Entitat Local per a comunicar aquesta circumstància a l'Administració general de l'Estat és de 15 dies, a banda del termini que puga establir l'ordre del Ministeri d'Hisenda i Administracions Públiques que regula el procediment per a l'aplicació de les retencions esmentades.  
  
  
Tretze. Règim jurídic  
Aquest conveni és de caràcter administratiu i es troba exclòs de l'àmbit del Decret 3/2011, de 14 de novembre, que aprova el Text Refós de la Llei de Contractes del Sector Públic. Regula la concessió d'una subvenció nominativa a favor de la Mancomunitat Intermunicipal de l'Alt Palància. El seu règim jurídic l'estableixen:  
  
- El Decret 176/2014, de 10 d'octubre, del Consell, que regula els convenis que subscriu la Generalitat i el seu registre (DOCV 7379. de 13.10.2014).  
- La Llei 38/2003, General de Subvencions (BOE 276, 18.11.2003).  
?El Reial Decret 887/2006, de 21 de juliol (BOE 176, 25.07.2006), que aprova el Reglament de Subvencions.  
- La Llei 1/2015, de 6 de febrer, de la Generalitat, de la Hisenda Pública, del Sector Públic Instrumental i de Subvencions (DOCV 7464, 12.02.2015).  
- La Llei 7/1985, de 2 d'abril, reguladora de les Bases de Règim Local (BOE 80, 03.04.1985).  
- La Llei 8/2010, de 23 de juny, de la Generalitat, de Règim Local de la Comunitat Valenciana (DOCV 6296, 24.06.2010).  
- El Reial Decret Legislatiu 2/2004, de 5 de març, que aprova el Text Refós de la Llei reguladora de les hisendes locals (BOE 59, 0 9.03.2004).  
- La Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998).  
- La resta de la normativa que s'aplica.  
  
Catorze. Jurisdicció  
D'acord amb el que estableix l'article 11.1.g del Decret 176/2014, de 10 d'octubre, del Consell, que regula els convenis que subscriu la Generalitat i el seu registre:  
Les qüestions litigioses que sorgisquen respecte a aquest conveni se sotmeten als òrgans de la jurisdicció contenciosa administrativa que siguen competents.  
Com a mostra de conformitat, les parts compareixents, fent ús de les facultats que tenen conferides, signen aquest document en quàdruple exemplar, al lloc i en la data indicats en l'encapçalament.  
  
  
El president de l'Agència Valenciana del Turisme: Francesc Colomer Sánchez.  
El president de la Mancomunitat Intermunicipal de l'Alt Palància: Ramón Martínez Peiró.  
El president del Patronat Provincial de Turisme Castellón «Costa Azahar»: Javier Moliner Gargallo.  
El president de l'Associació Empresarial de Turisme de l'Alt Palància: Adolfo Aucejo Rosalén  
ANNEX  
  
El quadre d'actuacions a executar a través del desplegament del Pla de Competitivitat Turística de la Mancomunitat Intermunicipal de l'Alt Palància per a l'exercici 2016, proposades per la mancomunitat, el cost global màxim d'execució de les quals ascendeix a un total de 300.000 ?, és el següent:  
  
Descripció de les actuacions  
1. Disseny de la marca turística Alt Palància i posada en marxa d'un pla de desplegament, comunicació i posicionament dels productes turístics.  
Dissenyar la nova estratègia de marca turística de la destinació Alt Palància, desplegar un procés de comunicació i sensibilització amb accions orientades a posicionar-la i comunicar l'estratègia turística entre els principals col·lectius de la destinació. Dissenyar i produir suports de comunicació de la destinació estructurats i basats en productes turístics rellevants i tangibles. Desplegar un pla de comunicació en les principals destinacions emissores d'interés per als productes.  
2. Desplegament d'un pla d'interpretació i senyalització turística de l'Alt Palància.  
Dissenyar un pla d'interpretació de la destinació, que estructure l'oferta i els recursos a l'entorn d'arguments singulars. Desplegament de senyals interpretatius, posicionals i direccionals dels principals recursos i oferta en els municipis de la destinació.  
3. Desplegament d'un suport web de la destinació Alt Palància.  
Estructuració, disseny i gestió de continguts d'un suport web en dos idiomes, en sistema adaptable, amb la georeferenciació dels principals recursos d'interés, així com de l'oferta turística rellevant per als productes establits.  
4. Creació i disseny d'una estratègia de productes turístics que estructuren la destinació Alt Palància i posada en valor turística dels principals esdeveniments culturals, artesanals i agroalimentaris de la destinació Alt Palància.  
Dissenyar i estructurar els principals arguments de consum de la destinació Alt Palància que dinamitzen la circulació de turistes entre els municipis. Determinació de públics, components de recursos i oferta privada. Disseny de l'estratègia de comunicació i comercialització dels productes turístics. Desplegament d'un procés de treball que permeta coordinar els esdeveniments culturals i agroalimentaris de major rellevància de la destinació, i els estructure en clau turística, i n'elabore al seu torn una estratègia de comunicació a fi de generar noves demandes cap a l'Alt Palància associades als esdeveniments.  
  
5. Gerència professional i tècnica del procés de posada en marxa del pla de competitivitat turística.  
Dotar la destinació d'una proposta professionalitzada de gestió del procés de desplegament de les accions proposades en el pla d'acció elaborat per a la destinació Alt Palància, a fi d'assegurar l'alineament de les accions, la professionalitat del seguiment i control de les accions i de l'abast dels objectius, així com el compliment dels requisits administratius associats a la seua justificació.